open-index/open-wikipedia-markdown huggingface dataset:
Adaptiivinen järjestelmä

**Adaptiivinen järjestelmä** on joukko todellisia tai teoreettisia elementtejä, jotka muodostavat sellaisen kokonaisuuden, joka yhdessä  *pystyy vastaamaan ympäristön muutoksiin reagoivilla osillaan*.

**Takaisinkytkentäsilmukat** ovat olennainen adaptiivisten järjestelmien piirre. Esimerkkejä niistä ovat luonnon ekosysteemit, yksilölliset organismit, ihmisten muodostamat yhteisöt ja perheet.

Myös monet ihmisen kehittämät järjestelmät ovat adaptiivisia järjestelmiä. Laitteissa voi olla adaptiivisia menetelmiä: kehittyneitä säätöalgoritmeja tai tekoälyn alueeseen liittyviä piirteitä.
Esimerkiksi roboteissa on ohjaustoimintoja, jotka käyttävät takaisinkytkentäsilmukoita hyväkseen tunnistellakseen ympäristöä mittausten avulla. Silloin kun mittaussignaali vaikuttaa vastaavaan ohjausarvoon, puhutaan takaisinkytkennästä ja kysymyksessä on (ainakin osittaisesti toteutettu) adaptiivinen järjestelmä.

## Katso myös
* Systeemiteoria
* Kompleksisuus

## Kirjallisuutta
* Bertalanffy, L. 1971. *General system theory: foundations, development, applications.*  London: Allen Lane.
Niklas Jihde

**Niklas Jihde** (s. 19. kesäkuuta 1976 Hjärup) on ruotsalainen entinen salibandyn pelaaja. Hän edusti urallaan Pixbo Wallenstamia, AIK:ta ja Linköpingiä.

Jihde spekuloi lopettavansa kauden 2008–2009 jälkeen. Sittemmin Jihde kävi pelaamassa vielä Ruotsin 2-divisioonassa yhden kauden Linköpingissä ennen uransa päättämistä.

## Saavutukset
* Maailmanmestaruus: 1998, 2000, 2002, 2004, 2006
* MM-hopeaa: 2008
* Ruotsin mestaruus: 2002, 2003, 2006
* Ruotsin mestaruus hopeaa: 1998, 2000, 2008
* Ruotsin mestaruus pronssia: 1997, 2001
* EuroFlooball Cup mestaruus: 2007, 2008
* EuroFlooball Cup hopeaa: 2003
* Vuoden pelaaja 1997–1998

## Lähteet
Hovikirjallisuus

**Hovikirjallisuus** on kansankielinen kirjallisuudenlaji, joka oli suosittua etenkin Ranskassa vuosina 1100–1250. Sen aiheena oli hovielämän sääntöjä noudattava rakkaus ja sen varhaisin ilmenemismuoto oli eteläranskalaisten trubaduurien luoma laulurunous. Trubaduurien pohjoisranskalaiset vastineet, truveerit, levittivät hovikirjallisuutta Pohjois-Ranskaan ja muuallekin Länsi-Eurooppaan. Saksassa hovikirjallisuuden vastineena toimi minnelaulu.

Hovikirjallisuuden synty uudisti kirjallisuutta, sillä aiemmin käytetty latinan kieli vaihtui paikalliseen kansankieleen, muinaisprovensaaliin. Myös aihepiiri uudistui, sillä aiempi uskonnollinen ja filosofinen runous vaihtui miehen ja naisen välisen rakkauden kuvaukseksi. Hovirakkauden sääntöihin kuului, ettei avioliittoa solmittu rakkaudesta, vaan poliittisten tai taloudellisten syiden vuoksi. Nainen hoiti velvollisuutensa aviomiestään kohtaan, mutta hänellä oli oikeus osoittaa kiintymystä myös rakastamaansa miestä kohtaan.

Ylhäisön keskuudessa elävä trubaduuri ei koskaan laulanut rakkaudestaan aviovaimoonsa, vaan suhteestaan ihailemaansa naiseen, johon nähden hän oli alistetussa asemassa. Trubaduurit olivat runoilijoita ja säveltäjiä, eivätkä suinkaan kierteleviä laulajia. Monet trubaduurit olivat aatelismiehiä, jotka saattoivat viettää pitkiäkin aikoja samassa hovissa.

Hovikirjallisuudelle läheinen lajityyppi on ritariromaani, joka kukoisti 1100-luvun lopulta 1300-luvulle. Molemmat ovat kansankielisiä ja niillä on monia yhtymäkohtia. Hovikirjallisuuden aiheet liittyvät lähes yksinomaan rakkauteen, kun taas ritariromaanit ovat aihepiiriltään laaja-alaisempia. Ne käsittelevät uskomattomia seikkailuja, ristiretkiä ja eroottista ritarirakkautta. Ritariromaaneissa on runsaasti yliluonnollisia aiheita sekä satuainesta antiikista ja itämailta.

## Tekijöitä

Tunnettuja trubaduureja olivat
* Guilhem VII eli Vilhelm Poitierslainen (1071–1127), joka oli Poitoun kreivi
* Jaufré Rudel, joka oli Blayen ruhtinas
* Bernart de Ventadorn (k. 1180)
* Guilhem Montanhagol (k. noin 1258)
* Guiraut Riquier, joka kuoli 1290-luvulla

Tunnettuja truveereita olivat
* Conon de Béthune (k. 1219)
* Gui de Coucy (k. 1203)
* Gace Brulé (k. noin 1213)
* Huon d'Oisy (k. 1189)

## Tristan ja Isolde

Tunnettu pohjoisranskalainen hovikirjallisuuden teos on *Tristan et Iseult*, joka on kirjoitettu 1100-luvun jälkipuoliskolla ja josta on säilynyt kaksi katkelmaa. Toisen katkelman on kirjoittanut Béroul ja toisen Thomas. Näiden katkelmien pohjalta kirjoitettiin kaksi saksankielistä jäljitelmää, joista toisen teki Eilhart von Oberg (eli 1100-luvulla) ja toisen Gottfried von Strassburg (k. noin 1230). Näiden kahden katkelman ja kahden jäljitelmän pohjalta ranskalainen keskiajan tutkija Joseph Bédier (1864–1938) kirjoitti oman versionsa Tristanin ja Isolden tarinasta, joka näin siirtyi 1900-lukulaisten luettavaksi. Richard Wagner kirjoitti Tristan ja Isolde -oopperansa libreton Gottfried von Strassburgin kertomuksen pohjalta.

## Lähteet
* Spectrum, WSOY 1978, osa 4 s. 35–37
Otoakustinen emissio

**Otoakustinen emissio** (*OAE*) on sisäkorvan tuottama ääni, jota syntyy sekä spontaanisti että vastineena ärsykkeelle.

Otoakustista emissiota seuraamalla voidaan tutkia korvan ja kuulon toimintaa. Otoakustista emissiota käytetäänkin muun muassa seulottaessa vastasyntyneiden kuulon toimintaa. Tutkimuksessa lähetetään korvaan ääniärsyke ja mitataan syntynyttä vastetta.

## Aiheesta muualla
* Kuulon seulonta vastasyntyneillä  Ilona Autti-Rämö, Ulla Saalasti-Koskinen, Marjukka Mäkelä. Stakes/FinOHTA. NOPEA KATSAUS 1/2005
* Kemp DT. Stimulated acoustic emissions from within the human auditory system.  DOI:10.1121/1.382104
Oops!… I Did It Again (kappale)

”**Oops!… I Did It Again**” on ensimmäinen single Britney Spearsin albumilta *[[Oops!… I Did It Again]]*. Singlen on tuottanut Max Martin ja Rami. Suomalainen metallibändi Children of Bodom on tehnyt siitä coverin.

## Kappaleet
### Ison-Britannian CD-single
# ”Oops!… I Did It Again” (Main Version) – 3.30
# ”Deep in My Heart” (Main Version) – 3.34
# ”From the Bottom of My Broken Heart” (Ospina’s Millennium Funk Mix) – 3.29

### Ison-Britannian kasettisingle
# ”Oops!… I Did It Again” (Main Version) – 3.30
# ”Oops!… I Did It Again” (Instrumental) – 3.29
# ”From the Bottom of My Broken Heart” (Ospina’s Millennium Funk Mix) – 3.29

### Euroopan/Australian CD maxi -single
# ”Oops!… I Did It Again” (Main Version) – 3.30
# ”Oops!… I Did It Again” (Instrumental) – 3.29
# ”From the Bottom of My Broken Heart” (Ospina’s Millennium Funk Mix) – 3.29
# ”Deep in My Heart” (Main Version) – 3.34

### Euroopan CD-single
# ”Oops!… I Did It Again” (Main Version) – 3.30
# ”Oops!… I Did It Again” (Instrumental) – 3.29
# ”Deep in My Heart” (Main Version) – 3.34
# ”From the Bottom of My Broken Heart” (Ospina’s Millennium Funk Mix) – 3.29

## Listasijoitus

## Lähteet
Jalkaväkirykmentti 14 (jatkosota)

**Jalkaväkirykmentti 14** (**JR 14**) oli  jatkosodan aikainen Lounais-Suomen sotilasläänin  perustama Suomen maavoimien jalkaväkirykmentti, joka kuului aluksi 1. divisioonaan, mutta jo ennen sodan puhkeamista siirrettiin merivoimien komentajan alaisuuteen Ahvenanmaalle.

## Perustaminen

Turun suojeluskuntapiiri perusti rykmentin pataljoonista kaksi Turussa ja kolmannen Mynämäellä.

*Esikunta ja Esikuntakomppania
*I pataljoona (I/JR 14) komentajana kapteeni Sven Gahnström
*II pataljoona (II/JR 14) komentajana kapteeni Eino Heino
*III pataljoona (III/JR 14)
*13. komppania eli kranaatinheitinkomppania (13.K/JR 14)
*14. komppania eli tykkikomppania (14.K/JR 14)
*Kolonna (Kol./JR 14)

Puolustusvoimien materiaalitilanne oli jatkosodan alkaessa huomattavasti parempi kuin talvisodan alussa, mutta aivan kaikilta osin ei rykmentin määrävahvuuksia saavutettu.

## Komentajat
Rykmentinkomentajina olivat:
*jääkärieversti Lennart Hannelius 16. kesäkuuta 1941 - 3. toukokuuta 1942
*everstiluutnantti Albert Ravila 3. toukokuuta - 21. syyskuuta 1942

## Taistelut
Jalkaväkirykmentti siirrettiin merivoimien komentajan alaisuuteen Ahvenanmaalle miehitysjoukoksi, mutta kuljetettiin sieltä jo heinäkuussa Jäämeren rannikolle auttamaan saksalaisia näiden pyrkiessä kohden Muurmanskia.

Syksyllä 1941 rykmentti siirtyi Kuusamon itäpuolelle Kiestinkiin, jossa se kävi kovia taisteluita marraskuussa ja seuraavana keväänä. Pääosa rykmentistä lakkautettiin 21. syyskuuta 1942. Ainoastaan II pataljoona jatkoi palvelusta nimellä vahvennettu II/JR 14.

## Lakkauttaminen
Keväällä 1944 vahvennetun II/JR 14:n nimi muutettiin Erillinen Pataljoona 11:ksi.

## Muuta
Varsinais-Suomen maakuntakomppania on valinnut jalkaväkirykmentti 14:n perinnejoukko-osastokseen.

## Lähteet
*
*
## Lähteet
*

### Viitteet

## Aiheesta muualla
*
*
Roman Bondaruk

**Roman Bondaruk** (s. 20. kesäkuuta 1974 Lviv) on ukrainalainen pistooliampuja.

MM-kilpailuissa Bondaruk on saavuttanut joukkuepronssia Lahdessa 2002 25 m olympiapistoolissa ja Zagrebissa 2006 25 m vakiopistoolissa. Olympialaisissa Pekingissä 2008 hän oli kuudes 25 m olympiapistoolissa tuloksella 774.7 (580+194.7).
## Lähteet
*
*
*
Uusi Tie

**Kustannus Oy Uusi Tie** on Suomen Evankelisluterilaisen Kansanlähetyksen yhteydessä toimiva kustannusyhtiö, joka julkaisee kristillisiä lehtiä, kirjoja ja äänitteitä.

Uusi Tie on Kristilliset kustantajat ry:n jäsen.

## Kirjat
Uusi Tie on julkaissut muun muassa seuraavien kirjailijoiden teoksia: Pekka Eskelinen, Leif Nummela, Seppo Hämäläinen, Jaakko Mäkeläinen, Keijo Rainerma, Timo Eskola, Pekka Reinikainen, Lennart Saari, Jarmo Sormunen, Teuvo V. Riikonen, Jukka Sariola, Risto Soramies, Sakari Kähkönen, C. O. Rosenius, Per-Olof Malk, Leena Auranen, Eero Junkkaala, Liisi Jokiranta, Asta Lehtimäki, Matti Väisänen, Soili Haverinen, Mailis Janatuinen, Uuras Saarnivaara, Tapio Puolimatka ja Öivind Andersen.

## Lehdet
Kustannus Oy Uusi Tie julkaisee seuraavia lehtiä:

* ''Uusi Tie'' on viikoittain ilmestyvä sanomalehti, joka on perustettu 1964. Se syntyi niin sanotun viidesläisyyden piirissä yhdistämään samanhenkisiä järjestöjä.
* ''Ilon Aika'' – keväisin ilmestyvä *Uuden Tien* evankeliointiaiheinen teemanumero.

### Lakkautetut lehdet
* ''Donkki'' – Raamattu-aiheinen lehti 9–14-vuotiaille (viimeiset numerot 4/2023 ja 1/2024)
* ''Vie Sanoma'' – lähetystyöaiheinen lehti, joka sisälsi artikkeleita Suomesta ja lähetyskentiltä, raamattuopetusta ja sielunhoidollisia kirjoituksia.
* *Joulun Aika* – *Vie Sanoman* joulunumero (ilmestyi vuoteen 2023)

## Palkinnot
Kustannus Oy Uuden Tien kustantama Jukka Sariolan kirja *Ystäväni Seija – kutsumuksena Afganistan* valittiin vuoden kristilliseksi kirjaksi 2015. Valinnan suoritti kansanedustaja Jutta Urpilainen. Kirja kertoo Afganistanissa heinäkuussa 2014 surmansa saaneesta Kansanlähetyksen avustustyöntekijä Seija Järvenpäästä ja hänen ystävyydestään Jukka Sariolan kanssa.

## Huuhaa-palkinto
Skepsis ry antoi vuoden 2008 Huuhaa-palkinnon Kustannus Oy Uusi Tielle näennäistieteen levittämisestä yhtiön julkaistua kasvatustieteen professori Tapio Puolimatkan kirjat *Usko, tiede ja Raamattu* ja *Usko, tiede ja evoluutio*. Skepsis katsoo kirjojen sekoittaneen uskonnon ja tieteen ja näkee kirjojen tarkoituksena fundamentalistisen uskonnon ja luomisopin tuomisen kouluopetukseen. Puolimatka analysoi Skepsiksen lausumaa kirjassaan *Tiedekeskustelun avoimuuskoe* (2010). Hän katsoo Skepsiksen rikkovan useita tieteellisen keskustelun periaatteita: (1) Skepsis hyökkää henkilöä eikä väitettä vastaan, (2) ohittaa vastustajan väitteen luomalla siitä irvikuvan, (3) luo väärän vastakkainasettelun. Puolimatka arvosteli lehtihaastattelussa sitä, että Skepsiksen lausumassa ei käsitellä hänen esittämiään argumentteja, vaan spekuloidaan kirjoittamisen motiiveilla. Hän piti kuitenkin myönteisenä sitä, että ateistit ovat kiinnostuneita hänen kirjoistaan.

## Lähteet

## Aiheesta muualla

* Kustannus Oy Uusi Tie kotisivu
* Kustannus Oy Uusi Tie
Aasian GP2 -kausi 2008–2009

**Aasian GP2 -kausi 2008–2009** oli Aasian GP2 -sarjan toinen kausi. Kausi alkoi 18. lokakuuta 2008 Kiinasta ja päättyi 26. huhtikuuta 2009 Bahrainiin. Kilpailut ajettiin Formula 1 ja Speedcar Series -sarjojen kisaviikonloppujen yhteydessä.

Kuljettajien mestaruuden voitti Kamui Kobayashi, toiseksi sijoittui belgialainen Jérôme d’Ambrosio ja kolmanneksi espanjalainen Roldán Rodríguez. Tallimestaruuden voitti DAMS. Kauden aikana nähtiin useita kuljettajanvaihdoksia, joista esimerkkinä Trident, jolla kilpaili yhteensä seitsemän kuljettajaa kauden aikana.

## Tallit ja kuljettajat

## Kilpailukalenteri

* Asteriski tarkoittaa paalupaikkaa, joka on saavutettu ensimmäisen kilpailun kahdeksannesta sijasta.

## Mestaruuspisteet
### Kuljettajat

### Tallit

## Huomautuksia

## Lähteet

## Aiheesta muualla
*GP2-sarjan viralliset sivut
Stevan Pletikosić

**Stevan Pletikosić** (s. 14. maaliskuuta 1972 Kragujevac) serbialainen kivääriampuja ja olympiamitalisti.

Pletikosić on saavuttanut olympialaisissa pronssia Barcelonassa 1992 50 m pienoiskiväärin makuussa. Hän on osallistunut viisiin olympialaisiin. Lisäksi Pletikosić on saavuttanut MM-kilpailuissa hopeaa Milanosaa 1994 50 m pienoiskiväärin makuussa ja Zagrebissa 2006 50 m pienoiskiväärin asentokilpailussa.
## Lähteet
*
Ensio Kosta

**Ensio Kosta** (oik. **<u>Sten</u> Carl Ducander**; 2. maaliskuuta 1923 Helsinki – 4. lokakuuta 1986 Helsinki) oli suomalainen säveltäjä ja Sävelradion pitkäaikainen toimittaja. Radiotoimittajana hänet tunnettiin oikealla nimellään, säveltäjänä ja sovittajana taiteilijanimellä. Kostan suppean sävellystuotannon merkittävin osuus ovat hänen uusklassistiset orkesteriteoksensa.

## Elämä
Ensio Kostan isoisä oli tallimestari ja ratsastuksenopettaja Carl Ducander, yksi suomalaisen sirkuksen uranuurtajista. Kosta opiskeli Sibelius-Akatemiassa vuosina 1944–1945. 1950-luvulla hän työskenteli vuosia Westerlundin musiikkikaupassa muun muassa äänilevytoimittajana ja tuottajana, kunnes siirtyi vuonna 1957 vapaaksi säveltäjäksi. Seitsemän vuoden jälkeen hänet palkattiin vuonna 1963 Yleisradioon vastaperustetun Sävelradion toimittajaksi. Yleisradiossa Kosta työskenteli yli kaksikymmentä vuotta ja jäi eläkkeelle vuonna 1984. Radion viihdeorkesterin johtamisen lisäksi hänellä oli Sävelradiossa oma ohjelmansa, ”Musiikkia kaikkiruokaisille”.

Kostan ensimmäinen laajempi sävellysteos oli blueshenkinen *Jazzonia-suite* vuodelta 1947. Baritonille ja orkesterille sävelletyn neliosaisen laulusarjan teksteinä Kosta käytti afroamerikkalaisten tekijöiden runoja. Westerlundin musiikkikaupassa työskennellessään hän sävelsi ja sovitti muun muassa vastikään muotiin tulleita italialaisia mamboja ja venäläisiä romansseja. Tunnettuihin iskelmiin kuuluu ”Sadun sininen lintu”. Kosta sävelsi myös muun muassa kaksi sarjaa pianolle ja orkesterille, divertimenton orkesterille sekä *Cappricio barbaron* pianolle ja orkesterille. 

Kostan viimeiseksi työksi jäi sopraanolle ja kamariorkesterille sävelletty sarja *Musiikkia Keski-Maasta* vuosilta 1980–1982. Sen innoittajana toimi J. R. R. Tolkienin fantasiaromaani *[[Taru sormusten herrasta]]*.

Kostan tuotanto edustaa uusklassisistista viihdemusiikkia. Hänen sävellyksensä ovat askeettisia ja epäsentimentaalisia mutta vivahteikkaita ja oivaltavasti soitinnettuja, ja hän suosi modaalisia muunnesointuja sekä bitonaalisuutta ja polytonaalisuutta.

## Lähteet
Lyijykromaatti

**Lyijykromaatti** (PbCrO4) on lyijykationin ja kromaattianionin muodostama ioniyhdiste. Luonnossa sitä tavataan punaoransseja kiteitä muodostavana mineraalina krokoiittina.

## Käyttö ja valmistus
Lyijykromaattia on käytetty *kromikeltaisen* nimellä väriaineena. Muun muassa maalaustaiteessa sitä käytti Vincent van Gogh. Ainetta käytettiin myös antamaan väriä kankaille, muoveille ja musteelle. Yksi syy lyijykromaatin käyttöön oli sen peittävyys. Ainetta käytetään myös pyroteknisissä esityksissä ja orgaanisten aineiden tunnistamisessa.

Lyijykromaattia voidaan valmistaa lyijysuoloista, kuten lyijyasetaatista tai lyijynitraatista, ja kromaatti- tai dikromaattisuoloista, kuten kaliumkromaatista tai kaliumdikromaatista. Yhdistettäessä lyijy- ja kromaattiliuokset hyvin niukkaliukoinen lyijykromaatti saostuu astian pohjalle.

## Turvallisuus
Kuten useat muut lyijy-yhdisteet, myös lyijykromaatti on hyvin myrkyllistä. Hengitettynä pöly aiheuttaa huonovointisuutta ja hengenahdistusta. Aine lisäksi aiheuttaa vaurioita useissa kudoksissa, kuten munuaisissa ja luissa sekä vaikutuksia hermostoon ja verisuonissa. Sekä lyijy-yhdisteet että kromaatit ovat karsinogeenisiä ja mutageenisiä. Lyijykromaatti kertyy ravintoketjussa.

## Lähteet
Ydinterrorismi

**Ydinterrorismi** on ydinasein tai likaisten pommien avulla tehtyjä terroritekoja ja laajemmin myös ydinvoimaloihin, ydinmateriaalin varastoihin ja kuljetuksiin kohdistuneita terrori-iskuja.
__NOTOC__
Maailmassa ei ole tähän mennessä sattunut yhtään varsinaista ydinterrorismiksi luokiteltavaa tekoa, mutta ydinaseiden levitessä suoran ydinaseterrorismin uhka kasvaa. Ydinase voidaan tehdä matkalaukkuun sopivaksi. Ydinterrorismin mahdollisuutta rajoittaa muun muassa ydintekniikan ja -materiaalien suhteellisen vaikea saatavuus ja kalleus.

Armenian–Azerbaidžanin taisteluissa vuonna 2020 Azerbaidžan uhkasi käynnistää ohjushyökkäykset Armenian ydinvoimalaan.

## Ydinterrorismin lajeja

*Terroristit räjäyttävät tai uhkaavat räjäyttää ydinlatauksen tai likaisen pommin asutulla alueella
*Terroristit tekevät itse alkeellisen, pienitehoisen ydinaseen vaikkapa plutoniumoksidista tai varastavat ydinaseen.
*Terroristit ryöstävät ydinpolttoainetta tai -jätettä
*Terroristit hyökkäävät ydinvoimalaan ja tuhoavat sen toiminnan, niin että vaikkapa reaktorisydän sulaa ja radioaktiivinen aine leviää ympäristöön

## Lähteet

## Kirjallisuutta

*Alkeelliset ydinaseet ja ydinaseterrorismin uhka, Rauhankirjat 2000, Aseidenriisuntavihkot No 38, 

## Aiheesta muualla
 
*Nuclear Files.org  Information and articles relating to nuclear terrorism and its prevention
*"Can Terrorists Build Nuclear Weapons?" — article by five nuclear weapons scientists
*Annotated bibliography on nuclear terrorism from the Alsos Digital Library for Nuclear Issues
Liteinyi

**Liteinyi** () on Keskustan piiriin kuuluva kunnallishallintoalue Pietarin kaupungissa Venäjällä. Vuonna 1998 perustettu kunta rajoittuu Fontanka-jokeen, Nevan valtakatuun, Vosstanija-katuun, Tšernyševskin prospektiin ja Nevaan. Se käsittää historiallisen *Liteinaja tšast* -kaupunginosan. Alueen läpi kulkee Liteinyi-prospekti.

## Aiheesta muualla
* Liteinyin kunnallishallintoalueen sivusto
Ateismi (kirja)

**Ateismi** () on filosofi Michael Martinin toimittama kirja, jonka on julkaissut Cambridge University Press vuonna 2007 Companions to Philosophy -sarjassaan. Teoksen julkaisi suomeksi Vastapaino vuonna 2010. Suomentajat ovat  Tapani Hietaniemi, Jussi K. Niemelä ja Tiina Raevaara.

## Vastaanotto
Suomennoksen Helsingin Sanomissa arvostelleen Juha Sihvolan mukaan teos on erinomainen ateismin käsikirja ja hyödyllinen johdatus ateistisen ajattelun eri ulottuvuuksiin.

## Kirjan artikkelit
* Michael Martin: Ateismi ja uskonto
* Jan Bremmer: Ateismi antiikissa
* Gavin Hyman: Ateismi uudella ajalla
* Phil Zuckerman: Ateismi: tilastotietoja ja kyselytutkimuksia
* William Lane Craig: Ateismin teistinen kritiikki
* Richard Gale: Klassisten teististen argumenttien epäonnistuminen
* Keith Parsons: Muutamia viimeaikaisia teistisiä argumentteja
* Evans Fales: Naturalismi ja fysikalismi
* Daniel Dennett: Ateismi ja evoluutio Artikkelin verkkoversio (PDF)
* David Brink: Etiikan autonomia
* Andrea Weisberger: Pahan ongelma
* Patrick Grim: Mahdottomuutta koskevat argumentit
* Steven G. Gey: Ateismi ja uskonnonvapaus
* Stewart E. Guthrie: Uskontoa koskevat antropologiset teoriat
* Benjamin Beit-Hallahmi: Ateistien psykologinen profiili

## Arvosteluja
* Tiina Mahlamäki: Isä meidän, joka olet taivaassa. *Yhteiskuntapolitiikka* 6/2010.
* Matti Kamppinen: Ateismi – ihmisen asialla. *Niin & näin* 2/2011.
* Teemu Taira: Uskontokritiikin paluu. *Kulttuurintutkimus* 1/2011.

## Lähteet

## Aiheesta muualla
* Teos kustantajan sivulla. 
* Daniel C. Dennett: Atheism and evolution -artikkeli verkossa (PDF). 
* J. L. Schellenberg: The Cambridge Companion to Atheism . Notre Dame Philosophical Reviews 4.6.2007. 
* Juha Drufva: Paluu takaisin ateismiin. Kansan uutiset 3.1.2011.
* Marko Hamilo: Jumalatonta moraalia . Tiede.
Nick Willis

**Nicholas ”Nick” Ian Willis** (s. 25. huhtikuuta 1983 Lower Hutt, Uusi-Seelanti) on uusiseelantilainen keskimatkojen juoksija, 1&nbsp;500&nbsp;metrin kaksinkertainen olympiamitalisti.

Willis sijoittui junioreiden MM-kilpailuissa Kingstonissa 2002 neljänneksi 1&nbsp;500&nbsp;metrillä ajalla 3.42,69. Ateenan olympialaisissa 2004 ja Helsingin MM-kilpailuissa 2005 hän eteni samalla matkalla välieriin. Pariisin kultaisen liigan kilpailussa 2005 hän rikkoi 31&nbsp;vuotta voimassa olleen John Walkerin Uuden-Seelannin ennätyksen 1&nbsp;500&nbsp;metrillä juostuaan ajan 3.32,38. 

Willis voitti Melbournen kansainyhteisön kisoissa 2006 kultaa 1&nbsp;500&nbsp;metrillä ajalla 3.38,49. Ateenan maailmancupissa hän sijoittui samalla matkalla kolmanneksi ja Osakan MM-kilpailuissa 2007 kymmenenneksi. Pekingin olympialaisissa 2008 Willis sijoittui 1&nbsp;500&nbsp;metrillä alun perin kolmanneksi, mutta nousi hopealle Rashid Ramzin dopinghylkäyksen jälkeen. Willis juoksi ajan 3.34,16 ja voitti kolmanneksi sijoittuneen Mehdi Baalan viidellä sadasosasekunnilla. Myöhemmin samana syksynä Willis oli kolmas . 

Helmikuussa 2010 Willis rikkoi 1&nbsp;500 metrillä John Walkerin 31 vuotta vanhan Uuden-Seelannin sisäratojen ennätyksen 3.37,4 juostuaan Birminghamissa ajan 3.35,80. Saman vuoden Delhin Kansainyhteisön kisoissa hän sai 1&nbsp;500 metrillä pronssia. Daegun MM-kilpailuissa 2011 hän sijoittui kahdenneksitoista ja Lontoon olympialaisissa 2012 yhdeksänneksi. Hän karsiutui välierissä Moskovan MM-kilpailuissa 2013. Hänet hylättiin Sopotin MM-hallikilpailujen 2014 loppukilpailussa.

17. kesäkuuta 2014 Willis rikkoi John Walkerin 31 vuotta vanhan Uuden-Seelannin ennätyksen 3&nbsp;000 metrillä juostuaan ajan 7.36,91. Hän juoksi 1&nbsp;500 metrin Oseanian ennätyksen 3.29,91 Monacossa 18. heinäkuuta 2014. Glasgow'n Kansainyhteisön kisoissa hän sai pronssia ajalla 3.39,60. Hän juoksi 1&nbsp;500&nbsp;metrin Oseanian ennätyksen 3.29,66 Monacossa 17. heinäkuuta 2015

Willis sijoittui Pekingin MM-kilpailuissa 2015 kuudenneksi 1&nbsp;500 metrin juoksussa. Hän sai samalla matkalla pronssia Portlandin MM-hallikilpailuissa 2016 ajalla 3.44,37 ja Rion olympialaisissa ajalla 3.50,24. Lontoon MM-kilpailuissa 2017 hän sijoittui 1&nbsp;500&nbsp;metrillä kahdeksanneksi. Vuodelle 2021 siirretyissä Tokion olympialaisissa hän karsiutui 1&nbsp;500&nbsp;metrin välierissä.

## Henkilökohtaiset ennätykset
:*Lähteet: IAAF*, Tilastopaja
### Ulkoradat

### Sisäradat

**AR** = maanosan ennätys, **NR** = maan ennätys

## Lähteet
Uskon loppu

**Uskon loppu: Uskonto, terrori ja järjen tulevaisuus** (*The end of faith*) on Sam Harrisin vuonna 2004 ilmestynyt kirja, joka käsittelee järjestäytynyttä uskontoa, uskon ja järkiperäisen ajattelun välistä ristiriitaa ja uskonnollisen fundamentalismin suvaitsemisen ongelmia. 

Kirja on kirjoitettu syyskuun 11. päivän iskujen jälkeen. 

Harrisin sanoma on, että jumalaan uskomiseen perustuvissa uskonnoissa ei ole mitään hyvää. Hän vaatii arvostelevaa, järkiperäistä ajattelua. Mitään todellisuutta koskevaa väitettä ei tule hyväksyä ilman kunnollisia perusteluja. Uskonnot, jotka saavat ihmiset ajamaan matkustajakoneita päin pilvenpiirtäjiä, ovat yhtä vaarallisia kuin tappavat virukset, ja niitä vastaan on taisteltava.

Harrisin mukaan on etsittävä keino uskonnonlevittäjien pysäyttämiseksi, jotta ihmiset pystyisivät kasvamaan jumalauskosta riippumattomiksi, henkisesti täysikasvuisiksi olennoiksi. Harris sanoo: 

## Katso myös

* Uskontokritiikki
* Tieteilijöiden esittämä uskontokritiikki
* Jumalharha
* Lumous murtuu
* Jumala ei ole suuri

## Lähteet

* 

### Viitteet

## Aiheesta muualla

* Jaakko Wallenius: Uskontoja pitää voida kritisoida. Vapaa ajattelija 1/2007.
* Sam Harris Walleniuksen blogissa .
* Jyrki Alenius: Filosofi suomii jumaluskontoja. Helsingin Sanomat 29.6.2007.
* Vesa Vanhalakka: Armoton tykitys uskontoja vastaan. Aamulehti 25.5.2008.
* Kimmo Ketola: Usko pahan alkujuurena. Uskonnontutkija 2/2007. 
* Jarkko Tontti: Uskonnot ihmisen uhkana. niin & näin 4/2008.
* The End of Faith. Complete Review. 
* Kenneth Krause: Review of The End of Faith (2005).
ASS

**ASS** voi olla lyhenne ainakin seuraavista:

*Airisto Segelsällskap i Åbo, turkulainen pursiseura
*Akateeminen Sosialistiseura, entinen vasemmistolainen opiskelijajärjestö
*Amerikan Suomalainen Sosialistijärjestö, Amerikan sosialistisen puolueen suomenkielinen osasto
Reserviläiskivääri

**Reserviläiskivääri** on itselataava kivääri, jonka hankintaperusteena on vapaaehtoiseen maanpuolustukseen osallistuminen, joka tuli erääksi itselataavien kiväärien luvansaantiperusteeksi vuoden 1998 aselaissa.

Tyypillisesti reserviläiskiväärit ovat rynnäkkökiväärien itselataavaa kertatulta ampuvia rinnakkaismalleja.

Suomessa suosittuja reserviläiskiväärejä ovat Rk 62 -rynnäkkökiväärin tapaiset neuvostoliittolaiseen AK-47 -rynnäkkökivääriin perustuvat 7,62x39 mm kaliiperiset mallit, muun muassa kotimaiset *92S* -kiväärit, venäläinen Saiga, bulgarialaisen Arsenal-tehtaan valmistamat eri versiot ja kiinalaisen Norinco-konsernin tuotteet. Yhtä lailla on hankittu myös muun muassa AR-15 -kivääriin perustuvia .223/5.56x45mm NATO -kaliiperisia eri valmistajien aseita , sekä 7,62 x 51&nbsp;mm NATO -kaliiperin FN FAL ja Heckler & Koch G3 -kiväärien eri versioita.

Reserviläiskiväärillä voidaan harjoitella kaikkia rynnäkkökiväärillä ammuttavia sotilas- tai palvelusammunnan muotoja. Kivääriä käytetään myös sovelletussa reserviläisammunnassa.

## Lähteet
1. (albumi)

**1.** on Rautakellon vuonna 2003 julkaistu ensimmäinen albumi. Albumilta julkaistiin kaksi singleä, *Rautakello* sekä *Muisto*. Albumi ei ilmestyessään saavuttanut mainittavaa menestystä, joten Poko Rekordsilla ei ollut kiinnostusta toisen levyn julkaisuun.

## Kappaleet
Rautakello on sovittanut kaikki kappaleet.

#
#
#
#
#
#
#
#
#
#
#
#

## Kokoonpano
* Hänninen – laulu
* Jämsen – kitara
* Ollikainen – kitara, laulu
* Tikka – basso, laulu
* Honkonen – rummut

### Muut tekijät
* Jani Viitanen – äänittäjä, miksaaja
* Mika Jussila – masteroija

## Arvostelu
* Desibeli.net: 
* Imperiumi: 7½/10
* Soundi: 

## Lähteet

## Aiheesta muualla
* 
*
NHL 2005

***NHL 2005*** on EA Sportsin julkaisema urheilupeli, joka on julkaistu Suomessa 11. syyskuuta 2004. Se on NHL-pelisarjan 13. osa. Maailmanlaajuisessa kansikuvassa luistelee ruotsalainen Markus Näslund ja suomalaisessa Olli Jokinen. 

Peli sisälsi kolmenkymmenen NHL-joukkueen kotihallien lisäksi Nürnberg Arenan, Kölnarenan, Globenin, Hartwall Areenan ja Sazka Arenan.

## Liigat
*  NHL
*  SM-Liiga
*  Elitserien
*  DEL
* Lisensoidut maajoukkueet ja World Cup

## Kehitys

EA Canada ohjelmoi NHL 2005:sta sellaisen, missä kiekon laukaiseminen on entistä helpompaa. Myös taklaamista ja pelaajien kehittymistä helpotettiin. NHL 2005 sisältää myös kuvakulmaominaisuuden, jossa pelaaja voi itse säätää kuvakulman mieleisekseen. Sillä helpotettiin maalintekoa ja tapahtumia kentällä. 

Uutta pelissä oli *Luo joukkue* -ominaisuus. Tällä ominaisuudella voi valikoida oman huippujoukkueen, jolla pelaa. EA lisäsi tämän ominaisuuden NHL-peliin pelaajien toiveesta. 

Dynasty Mode -ominaisuus uudistui niin, että on helpompi pelata otteluita, vaihtaa pelaajia joukkueiden kesken ja tehdä sopimuksia pelaajien kanssa pelaajamarkkinoilta omaan joukkueeseen. Myös sarjataulukko uudistui, ja joukkueen sijoituksen seuraaminen onnistui paremmin. NHL 2005:n Dynasty Modessa joukkueet ovat kahdessa eri lohkossa – itä- ja länsilohkossa.

## Soundtrack
*  Ash - "Orpheus"
*  Burning Brides - "Heart Full of Black"
*  Dropkick Murphys - "Time To Go"
*  Faith No More - "From out of Nowhere"
*  Franz Ferdinand - "Take Me Out"
*  Hazen Street - "Fool the World"
*  Jersey - "Saturday Night"
*  Letter Kills - "Radio Up"
*  Lola Ray - "Automatic Girl"
*  Papa Roach - "Not Listening"
*  Sugarcult - "Memory"
*  The F-Ups - "Lazy Generation"
*  The Network - "Roshambo"

## Lähteet
* IGN - NHL 2005: The Music 
* gamesdbase.com − Pelin ohjekirja 

### Viitteet
Pukaro

**Pukaro** () on Lapinjärven kuntaan kuuluva kylä, joka sijaitsee Lindkosken pohjoispuolella, rajoittuen luoteessa Artjärveen, lounaassa Vasarankylään ja koillisessa Kimonkylään. Pukarolla sijaitsee suosittu matkailukeskus Pukaron Paroni ja kaksi kartanoa: Pukaron kartano sekä Lomnäsin kartano.

Pukaro on asukasluvultaan Lapinjärven kolmanneksi suurin kylä: vuoden 2006 lopussa Pukaron asukasluku oli 313. Pukaron asukkaista 7&nbsp;% on ruotsinkielisiä. Ruotsinkielisiä oli enemmistö 1900-luvun alkuun saakka. Kylän ensimmäinen kansakoulu oli ruotsinkielinen, se perustettiin 1889. Kylässä toimi suomenkielinen ala-aste vuoteen 2015 asti.

## Lähteet

## Aiheesta muualla
* Pukaro Pukaron kyläyhdistyksen sivut
Liettuan jääkiekkomaajoukkue

**Liettuan jääkiekkomaajoukkue** edustaa Liettuaa miesten kansainvälisisissä jääkiekko-otteluissa. Liettua on jääkiekon maailmanrankingissa 24. sijalla. Liettua ei ole koskaan pelannut olympialaisissa. Maa liittyi Kansainvälisen jääkiekkoliiton IIHF:n jäseneksi helmikuussa vuonna 1938. Maailmanmestaruuskilpailuissa Liettuan maajoukkue pelasi ensi kerran vuonna 1938. Vuonna 2021 maalla oli 1 360 rekisteröityä miesjääkiekkoilijaa ja seitsemän jäähallia.

Lokakuussa 2018 maan jääkiekkoliitto nimitti maajoukkueen päävalmentajaksi kanadalaisen Daniel Lacroix'n yksivuotisella sopimuksella. Maaliskuussa 2021 hänen tilalleen nimitettiin 42-vuotias liettualainen Arunas Aleinikovas, josta tuli joukkueen ensimmäinen kotimainen päävalmentaja 11 vuoteen. Vuoden 2018 Aleinikovas toimi joukkueen maalivahtivalmentajana, kun maa voitti maailmanmestaruuskilpailujen 1. divisioonan B-lohkon kotikisoissaan Kaunasissa. Aleinikovas on edustanut peräti 13 kertaa maataan maailmanmestaruuskisoissa ja toiminut joukkueen apuvalmentajana ja maalivahtivalmentajana vuodesta 2013 alkaen. 

Vuonna 2022 Liettuan oli määrä pelata 1. divisioonan B-lohkon maailmanmestaruuskilpailuissa Puolassa. Kun Venäjä ja Valko-Venäjä suljettiin Ukrainan sodan vuoksi vuoden 2022 maailmanmestaruuskilpailuista, 1. divisioonan A-lohkosta niiden tilalle nostettiin kaksi parasta joukkuetta, eli Ranska ja Itävalta. Niiden tilalle 1. divisioonan A-lohkoon nousi puolestaan Liettua. Maa sijoittui turnauksessa pronssille. Se on Liettuan paras sijoitus nykyisellä maailmanmestaruuskilpailujen sarjajärjestelmällä. 

## NHL-pelaajat
* Darius Kasparaitis
* Dainius Zubrus

## Sijoituksia

### Maailmanmestaruuskilpailuissa

* 1938 – 11.

* 1994 – D-sarjan karsinta, 2.

* 1995 – C2-sarja, 2.

* 1996 – D-sarja, 1.

* 1997 – C-sarja, 8.
* 1998 – C-sarja, 3.
* 1999 – C-sarja, 3.
* 2000 – C-sarja, 4.
* 2001 – 1. divisioona, 6.
* 2002 – 2. divisioona, 1.
* 2003 – 1. divisioona, 6.
* 2004 – 2. divisioona, 1.
* 2005 – 1. divisioona, 5.
* 2006 – 1. divisioona, 2.
* 2007 – 1. divisioona, 5.
* 2008 – 1. divisioona, 4. 
* 2009 – 1. divisioona, 4.
* 2010 – 1. divisioona, 5. 
* 2011 – 1. divisioona, 5. 
* 2012 – 1. divisioonan B-lohko, 5.
* 2013 – 1. divisioonan B-lohko, 5.
* 2014 – 1. divisioonan B-lohko, 3.
* 2015 – 1. divisioonan B-lohko, 3.
* 2016 – 1. divisioonan B-lohko, 3.
* 2017 – 1. divisioonan B-lohko, 3.
* 2018 – 1. divisioonan B-lohko, 1.
* 2019 – 1. divisioonan A-lohko, 6.
* 2020 – 1. divisioonan B-lohkon turnaus peruttiin koronaviruspandemian vuoksi.
* 2021 – 1. divisioonan B-lohkon turnaus peruttiin koronaviruspandemian vuoksi.
* 2022 – 1. divisioonan A-lohko, 3.

### Maailmanranking vuodesta 2003
* 2003 – 27.
* 2004 – 27.
* 2005 – 27.
* 2006 – 25.
* 2007 – 25.
* 2008 – 23.
* 2009 – 23.
* 2010 – 24.
* 2011 – 24.
* 2012 – 25.
* 2013 – 26.
* 2014 – 26.
* 2015 – 26.
* 2016 – 25.
* 2017 – 25.
* 2018 – 25.
* 2019 – 24.
*2020 – 23.
*2021 – 23.
*2022, helmikuu – 24.

## Peliasu

## Lähteet
Joanne Whalley

**Joanne Whalley** (s. 25. elokuuta 1964 Salford, Manchester, Iso-Britannia) on brittiläinen näyttelijä. Hänet tunnetaan muun muassa televisiosarjoista *[[Pimeyden ytimessä (televisiosarja)|Pimeyden ytimessä]]*, *[[Laulava salapoliisi (televisiosarja)|Laulava salapoliisi]]* ja *[[Emmerdale]]*.

## Yksityiselämä
Whalley oli naimisissa näyttelijä Val Kilmerin kanssa vuosina 1988–1996. Pari tapasi fantasiaseikkailuelokuva *[[Willow – suuri seikkailu|Willow’n]]* kuvauksissa. Heillä on kaksi lasta, vuonna 1991 syntynyt tytär, Mercedes Kilmer ja vuonna 1995 syntynyt poika, Jack Kilmer.

## Filmografia

## Lähteet
Peritas

**Peritas** oli Aleksanteri Suuren koira, jonka hän oli itse kasvattanut ja josta hän paljon piti. Plutarkhos kertoo, että eräs Sotion kertoo lesboslaisen Potamonin kuulleen, että Aleksanteri perusti koiran kuoltua sen muistoksi kaupungin. Samaan tapaan Aleksanterin kerrotaan perustaneen kaupungin hevosensa Bukefaloksen muistoksi.

## Lähteet
Soʻx

**Soʻx** (kyrillisin kirjaimin *Сўх*, myös *Sox*, *Sokh*, *Soch* tai *Soh*) on alue Ferganan laaksossa Ferganan alueella Uzbekistanissa. Soʻx on Uzbekistanin eksklaavi, sillä se on kokonaan Kirgisian Batkenin alueen ympäröimä. Pinta-alaa eksklaavilla on 325 neliökilometriä. Asukkaita siellä oli vuonna 1993 42&nbsp;800, joista 99 prosenttia oli tadžikkeja ja loput kirgiisejä. Joidenkin arvioiden mukaan alueella olisi jopa 70&nbsp;000 asukasta.

Eksklaavi sijaitsee 20 kilometrin päässä varsinaisesta Uzbekistanista. Pituutta Soʻxilla on noin 35 kilometriä ja leveyttä puolestaan noin seitsemän kilometriä. Soʻxin alueella virtaa Soʻx-joki. Soʻxin sijainnista johtuen alueen tilanne on ongelmallinen.

## Lähteet

## Aiheesta muualla
*Ferganan alueen sivusto   (ferghana.uz)
*Field reports from the Ferghana Valley, Central Asia
Sangalan piiritys

**Sangalan piiritys** käytiin vuonna 326 eaa. Aleksanteri Suuren johtamien makedonialaisten ja niin sanottujen "itsenäisten" intialaisten välillä. Aleksanteri hyökkäsi heidän alueelle Hydaspesjoen taistelun jälkeen. Hydaspeksen häviäjä Poros osallistui piiritykseen Aleksanterin puolella 5000 sotilaan ja sotanorsujen kanssa. 

Aluksi intialaiset antautuivat, mutta Sangala nousi vastarintaan. Sangala oli linnoitettu kaupunki, joka sijaitsi jyrkkärinteisellä kukkulalla. Alueen asukkaat kathait ja heidän naapurinsa linnoittautuivat kaupunkiin. Kaupungin ympärille he rakensivat vaunuista esteitä. Aleksanterin jalkaväki mursi nämä uloimmat linnoitteet. Aleksanteri käytti piirityskoneita ja yöllisiä hyökkäyksiä kaupunkia vastaan. Lopulta makedonialaiset valtasivat kaupungin rynnäköllä. Intialaisista kerrotaan kuolleen 17&nbsp;000 ja 70&nbsp;000 jääneen vangiksi. Makedonialaisista 100 kaatui ja 1200 haavoittui. Aleksanteri antoi repiä Sangalan maan tasalle ja antoi sen intialaisille, jotka olivat antautuneet hänelle aikaisemmin.

## Lähteet
*

### Viitteet
Jugoslavian jääkiekkomaajoukkue

**Jugoslavian jääkiekkomaajoukkue** edusti kansainvälisissä jääkiekko-otteluissa Jugoslavian sosialistista liittotasavaltaa, mutta ei enää Jugoslavian liittotasavaltaa. Ennen toista maailmansotaa joukkue edusti Jugoslavian kuningaskuntaa. Joukkue osallistui olympialaisiin viisi kertaa. Jugoslavia pelasi maailmanmestaruuskilpailuissa pääasiassa silloista B-sarjaa, mutta putosi muutaman kerran C-sarjaan.

## Saavutukset arvokisoissa
### Olympialaiset
* 1964 – 14. 
* 1968 – 9. 
* 1972 – 11. 
* 1976 – 10. 
* **[[Jääkiekko talviolympialaisissa 1984|1984]]** – 11. 

### MM-kisat

* 1939 – 13. 
* 1951 – B-sarja; 6. 
* 1955 – B-sarja; 5. 
* 1961 – C-sarja; 3. 
* 1963 – B-sarja; 5. 
* 1965 – B-sarja; 7. 
* **[[Jääkiekon maailmanmestaruuskilpailut 1966|1966]]** – B-sarja; 3. 
* 1967 – B-sarja; 4. 
* 1969 – B-sarja; 3. 
* 1970 – B-sarja; 4. 

* 1971 – B-sarja; 5. 
* 1972 – B-sarja; 6. 
* 1973 – B-sarja; 3. 
* 1974 – B-sarja; 2. 
* 1975 – B-sarja; 4. 
* 1976 – B-sarja; 5. 
* 1977 – B-sarja; 7. 
* 1978 – B-sarja; 8. 
* 1979 – C-sarja; 1. 
* 1981 – B-sarja; 7. 

* 1982 – C-sarja; 2. 
* 1983 – B-sarja; 8. 
* 1985 – C-sarja; 2. 
* 1986 – B-sarja; 7. 
* 1987 – C-sarja; 4. 
* 1989 – C-sarja; 2. 
* 1990 – C-sarja; 1. 
* 1991 – B-sarja; 6. 
* 1992 – B-sarja; 8. 

## Syntyneitä joukkueita
Jugoslavian hajoamisesta seuranneita joukkueita:
* Bosnia-Hertsegovinan jääkiekkomaajoukkue
* Kroatian jääkiekkomaajoukkue
* Makedonian jääkiekkomaajoukkue
* Serbia ja Montenegron jääkiekkomaajoukkue
* Slovenian jääkiekkomaajoukkue

## Lähteet
* http://www.nationalteamsoficehockey.com/uploads/Yugoslavia_All_Time_Results.pdf
* http://www.nationalteamsoficehockey.com/uploads/FRY_Serbia_Montenegro_All_Time_Results.pdf
Lebesguen peitelause

Topologiassa **Lebesguen peitelause** kuuluu seuraavasti: Jos metrisen avaruuden *(X,d)* osajoukko *A* on kompakti ja *D* on *A*:n avoin peite, niin on olemassa sellainen *&lambda;>0*, että jos B\subset A ja d(B), niin *B* sisältyy johonkin *D*:n jäseneen. Sanotaan, että *&lambda;* on peitteen *D* Lebesguen luku.

## Lähteet
* Väisälä, Jussi: Topologia II, 2005, Limes ry, Helsinki
Kaksi nuorta veronalaista

***Kaksi nuorta veronalaista*** () on William Shakespearen uransa alkuvaiheessa, noin vuonna 1590-1596 kirjoittama komedia. Sen teemoina ovat ystävyys ja rakkaus. Veronalaiset nuorukaiset ovat ystävykset Valentine ja Proteus, ja heidän rakkautensa kohteina ovat neitoset Julia Veronasta ja Silvia Milanosta. Dramaattisten käänteiden, petosten ja väärinkäsitysten jälkeen rakastavaiset saavat toisensa. 

## Sovituksia
* Galt MacDermot sävelsi tarinasta musikaalin 1971.
* Don Taylor ohjasi Englannissa televisioversion vuonna 1983.
* Katso myös Luettelo William Shakespearen näytelmien elokuvasovituksista

## Suomennos
* 

## Lähteet

## Aiheesta muualla
Olympos Mons

**Olympos Mons** oli suomalainen vuonna 2002 aloittanut power metal -yhtye. Sen perustivat kitaristi Jari Sundström ja laulaja Ian E. Highhill.

Yhtyeen ensimmäinen demo oli elokuussa 2002 ilmestynyt "Seven Seas". Yhtyettä täydentämään löydettiin pian rumpali Mikko Sepponen ja kosketinsoittaja Vili Ollila. Syksyllä 2004 julkaistiin debyyttialbumi *Conquistador*, levy-yhtiönä saksalainen LMP, joka sai kriitikoilta positiivisen vastaanoton. Olympos Monsin ensimmäinen keikka oli Tuska-festivaalien jatkoklubilla heinäkuussa 2005.

Joulukuussa 2005 yhtyeen kokoonpano täydentyi vielä basisti Krister Lundellilla. Heinäkuussa yhtye julkaisi toisen albuminsa *Medievil*. Musiikillisten eroavaisuuksien johdosta yhtye vaihtoi levy-yhtiön Scarlet Recordseille.

## Diskografia
;Studioalbumit
* 
* 

;Demot
* 

## Lähteet

## Aiheesta muualla
* Yhtyeen viralliset sivut
The Best of Canned Heat

**The Best of Canned Heat** on yhdysvaltalaisen Canned Heat-yhtyeen vuonna 1997 julkaistu kokoelma-albumi, joka sisältää tunnetuimpia kappaleita vuosilta 1967-70.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
#
Hamka

**Haji Abdul Malik Karim Amrullah** **Hamka** (17. helmikuuta 1908 Maninjau, Länsi-Sumatra, Indonesia – 24. heinäkuuta 1981 Indonesia) oli merkittävä indonesialainen kirjailija, ulema ja poliitikko. Hänen isänsä, syekh Abdul Karim Amrullah, paremmin tunnettu nimellä Haji Rasul, johti ja innosti uudistusliikettä Sumatralla. 1970-luvulla Hamka johti Majelis Ulama Indonesiaa, joka oli suurin muslimijärjestö Indonesiassa Nahdlatul Ulaman ja Muhammadiyahin ohella. Alankomaiden siirtomaavallan aikana Hamka toimi useiden indonesialaisten lehtien päätoimittajana.
Muhammad Yamin

**Muhammad Yamin** (1903 Talawi, Sawahlunto, Minangkabau, Sumatra, Indonesia – 1962) oli indonesialainen kirjailija ja poliitikko, joka teki työtä Indonesian itsenäistymisen hyväksi. Hän aloitti kirjailijanuran 1920-luvulla, jolloin Indonesian runoudelle oli ominaista romanttinen suuntaus. Hän oli sen kirjallisuudenlajin uranuurtajia. 

Yamin toimi aktiivisesti *Jong Sumatranen Bondissa* ja kannatti yhteistyöstä Alankomaiden siirtomaahallinon kanssa kieltäytyvää Indonesian puoluetta (Partai Indonesia, PARTINDO). Hän ansaitsi elantonsa kirjailijana ja toimittajana.

## Lähteet

## Aiheesta muualla
Grand Prix 3

**Grand Prix 3** (lyh. **GP3**) on MicroProsen kotitietokoneille kehittämä simulaatiopeli. *Grand Prix 3*:n julkaisi Hasbro Interactive vuonna 2000. Peli sisältää vuoden 1998 Formula 1 -kauden. *Grand Prix 3* ei ollut yhtä suosittu kuin edeltäjänsä, mutta se oli aikansa parhaimpia ajosimulaattoreita.

Myöhemmin Hasbro julkaisi **GP3**:lle päivityksen, joka tunnetaan nimellä GP3-2000 tai GP32k. Se päivitti pelin vuoden 2000 Formula 1 -kauteen. Päivitys sisälsi myös muita muutoksia kuten päivitetyn vauriomallinnuksen, parannellun tekoälyn, uuden toistojärjestelmän ja EAX 3D-äänet.

*[[Grand Prix 4|Grand Prix 4:n]]* julkaisun jälkeen modien tekeminen *GP3*:lle loppui vähitellen.

## Suurimmat muutokset sarjan aiemmista osista
**Sää** - Vaihteleva sademäärä oli uusi lisä peliin. Aiemmissa osissa sade oli pysyvää, kun taas *GP3*:ssa radan märkyys saattoi vaihdella kesken ajon. Se paransi myös ajomallinnusta märissä olosuhteissa.

**Selostus** - Pelaajan tiimi kommunikoi pelaajan kanssa. Näin pelaaja sai tietää mahdollisista radoilla sattuneista onnettomuuksista tai koska pelaajan olisi hyvä käydä varikolla. Jotkut näistä äänistä löytyi myös *GP2*:sta, mutta ne eivät olleet aktiivisia pelissä.

## Lähteet

## Aiheesta muualla
* 
* ''GrandPrixGames''  Virallinen sivu
Perikles (näytelmä)

**Pericles**  () on  komedia 1600-luvun alkuvuosilta. Sitä pidetään ainakin osaksi   William Shakespearen kirjoittamana. Näytelmä sijoittuu 1300-luvun Foinikian  Tyrokseen  nykyiseen Libanoniin. Näytelmän päähenkilö Perikles on Tyroksen prinssi. Kuningas Antiokus julkaisee arvoituksen, jonka ratkaisijalle hän lupaa tyttärensä käden. Perikles tietää vastauksen arvoitukseen, mutta kertoakseen sen hänen olisi paljastettava  Antiokuksen  insestinen suhde tyttäreensä. Asiaa pohtiessaan Perikles lähtee pitkälle matkalle, ja joutuu moniin koettelemuksiin.

Perikles ei sisälly ensimmäiseen laitokseen Shakespearen näytelmistä, runoilijan kuoleman jälkeen vuonna 1623 koottuun ensimmäiseen foliopainokseen.

## Elokuvasovituksia
* David Hugh Jones on ohjannut Englannissa televisiosovituksen vuonna 1984.

## Suomennos
* 

## Katso myös
* Luettelo William Shakespearen näytelmien elokuvasovituksista

## Lähteet
Televisiotuottaja

**Televisiotuottaja** on televisio-ohjelmien tuotantoprosessin johtaja. Tuottaja tekee ohjelmaehdotukset tilaajille eli televisiokanaville. Hän vastaa kokonaisuudesta: sisällöstä, esiintyjistä, tuotannosta ja budjetista. Tuottaja neuvottelee ohjelmanteon ehdoista ja edellä mainituista tekijöistä tilaajan kanssa ja on vastuussa siitä, että valmis ohjelma on sopimuksen mukainen. Televisiotuottajan toimenkuva vaihtelee jonkin verran riippuen siitä, onko hän yksityisen tuotantoyhtiön vai esimerkiksi Yleisradion palveluksessa. Yleensä tuottaja valitsee ohjelman käsikirjoittajan, toimittajan, ohjaajan. Hän valitsee myös tuotannossa tarvittavan, ohjelmaa suunnittelevan teknisen ja tuotannollisen henkilöstön, esimerkiksi kuvaajan, äänisuunnittelijan, lavastajan, pukusuunnittelijan jne. Tuottaja tekee yleensä ohjelmatuotantoon liittyvät sopimukset kuten esiintyjäsopimukset ja kuvausluvat. Toisinaan ne tekee tuotantopäällikkö  tai talouspäällikkö. Tuottaja neuvottelee ja hyväksyy palkkiot. Hän valvoo tuotantoa koko tuotantoprosessin ajan.

Tuottajalta vaaditaan organisointikykyä ja kykyä johtaa journalistista työtä. Hänen pitää tuntea muun muassa tuotantoyhtiön ja tilaajayhtiön strategiat, hallinto-organisaatiot ja talouskysymyksiä. Tuottajan tulee tuntea muun muassa tekninen kalusto ja sen mahdollisuudet pääpiirteissään sekä henkilökunnan tehtävät, toimenkuvat, työehtosopimukset ja työlainsäädäntö.

Tuottaja voi olla myös ohjelman käsikirjoittaja, toimittaja, näyttelijä, ohjaaja ja mahdollisesti myös kuvaaja tai leikkaaja.

## Lähteet

## Aiheesta muualla

*http://www.ammattinetti.fi/ hakusana: TV-tuottaja
Cité Soleil

**Cité Soleil** (, *"Aurinkokaupunki"*) on yksi Haitin pääkaupunki Port-au-Princen slummeista. Valoisasta nimestään huolimatta Cité Soleil on yksi Haitin köyhimmistä ja vaarallisimmista slummialueista. Cité Soleil'stä puuttuvat lähes kaikki peruspalvelut, kuten vesi ja viemäri, sähkö, terveydenhuolto, kaupat ja poliisi.

Alueella asuu arviolta 200&nbsp;000 – 300&nbsp;000 ihmistä, joista suurin osa äärimmäisessä köyhyydessä. Rikolliset käyttävät tilannetta hyväkseen tuomalla pääkaupungin vauraammilta alueilta siepattuja ihmisiä Cité-Soleiliin panttivankeina, joista voidaan vaatia lunnaita.

## Lähteet
ESR

Lyhennettä **ESR** käytetään usein viittaamaan:

* Euroopan sosiaalirahastoon
* Yhdysvaltalaiseen ohjelmoijaan Eric S. Raymondiin, jonka kutsumanimi koostuu hänen nimikirjaimistaan
* Elektronin Spin Resonanssi
Behm

**Behm** on muun muassa seuraavien henkilöiden sukunimi:

* Alexander Behm (1880–1952), saksalainen fyysikko, kaikuluotaimen kehittäjä
* Isak Behm (k. 1622), Pohjanmaan ja Länsipohjan käskynhaltija
* Jean-Jacques Behm (s. 1942), ranskalainen yleisurheilija
* Jonas Mikaelsson Behm (1580–1640), Gellen oikeuspormestari, Gävlen pormestari
* Jukka Behm (s. 1973), suomalainen kirjailija ja journalisti
* Karl Gottlieb Behm (1823–1857), pietarinsaksalainen teologi, Viipurissa toimineen Behmin koulun perustaja
* Kimmo Behm, Nurmijärven kunnanjohtaja 1999–2018
* Olli-Pekka Behm (1966–2014), suomalainen päätoimittaja
* Oscar Behm (1867–1933), suomenruotsalainen kirjailija
* Rita Behm (s. 1994), suomalainen laulaja-lauluntekijä
Ken Wilber

**Kenneth Earl ”Ken” Wilber Jr.** (s. 31. tammikuuta 1949) on yhdysvaltalainen kirjailija. Hän opiskeli ensin biokemiaa mutta alkoi myöhemmin tutustua omin päin myös muihin tieteenaloihin ja kirjoittaa muun muassa psykologiasta, filosofiasta, mystiikasta, ekologiasta ja henkisestä kehityksestä.

Wilberin mielestä todellisuus on jäsennettävissä *holonien* avulla; holoni on todellisuuden osa, joka itsessään muodostaa kokonaisuuden, mutta on myös osa suurempaa, eli korkeamman tason holonia. Näin holonit ovat järjestäytyneet *holarkioiksi*; jokainen korkeamman tason holoni sisältää kaikki alemman tason osaholoninsa, mutta myös "ylittää" ne, eli on enemmän kuin osiensa summa. Esimerkiksi atomit ovat holoneita, ja molekyylit ovat holarkiassa atomeista seuraavan korkeamman tason holoneita. Molekyylit koostuvat atomeista, mutta molekyyleillä on omat, itselleen tyypilliset ominaisuudet, jotka ovat jotain muuta kuin niiden sisältämien atomien ominaisuudet. Atomit voivat olla olemassa myös ilman molekyylejä, mutta molekyylit eivät voi olla olemassa ilman atomeita.

Samaa katsantokantaa voidaan soveltaa myös ihmisen henkiseen kehitykseen, yhteiskuntaan jne. Wilber katsookin ihmisen olevan kehityksensä puolimatkassa: edettyään tähän mennessä ns. esipersoonallisista vaiheista persoonallisiin, ihmisen kehityksen on seuraavaksi siirryttävä ylipersoonallisille tasoille, joista viitteitä antavat mm. uskonnolliset ja mystiset kokemukset ja paranormaalit ilmiöt. Uuteen vaiheeseen siirtymistä jarruttavana tekijänä Wilber näkee sen, että samaistuessaan suurempaan kokonaisuuteen ihminen joutuu samalla luopumaan nykyisestä, persoonallisesta olemisen muodostaan eli tavallaan "kuolemaan".

Wilberiä on pidetty New Age -liikkeen keskeisenä filosofina, vaikka hän on arvostellut liikettä ankarastikin. Wilber itse katsoo jatkavansa samaa "perennaalisen filosofian" perinnettä, jota ovat edustaneet Platon, Plotinos, Spinoza ja monet itämaiset ajattelijat.

## Bibliografia
*

*

*

## Lähteet
 (Huom. Alkuperäinen linkki ei toimi, kts. http://yle.fi/vintti/yle.fi/vielayksiasia/vastaajat/ken_wilber.html  7. joulukuuta 2015.)